Lihulas toimusid Läänemaa lahtised kergejõustikuvõistlused
#000002
AvalehtSportLihulas toimusid Läänemaa lahtised kergejõustikuvõistlused
#000003
Pühapäeval, 15. septembril trotsisid kergejõustiklased Lihula staadionil vihmast ja tuulist ilma, toimusid järjekorras neljandad Läänemaa kergejõustiku lahtised meistrivõistlused.
#000004
Võistlusprogrammis olid alad, mida meie staadionil väga edukalt korraldada saab. Kuna staadioniring meil puudu, joosti sellel võistlusel 100 meetrit. Kavas olid ka kõik heitealad nagu kuulitõuge, kettaheide ja odavise. Alates U14 vanuseklassist toimunud võistlusel oli eraldi arvestus kõikidele 100 meetri jooksus. Kolmel heitealal aga peeti arvestust nn. Türi süsteemis – see on reglement, kus naised-tüdrukud võistlevad koos, kuid kasutavad oma vanuseklassi heite ja tõukeraskusi, samuti mehed-poisid.
#000006
Meie kergejõustiklased olid taas tublid. Kui eelmisel nädalavahetusel Kilingi-Nõmmel Pärnumaa meistrivõistlustelt toodi enneolematu medalisaak, siis korralikud tulemused ja medalivõidud olid ka nüüd.
#000007
Selle võistluse kõige edukam sportlane üldse oli meie Maria Reks. Lihula Gümnaasiumi 11. klassi õpilane võitis kõik neli ala. Ta jooksis 100 meetris uueks isiklikuks rekordiks 14,2, tõukas 3 kg kuuli 8.77, heitis 1,0 kg ketast 20.15 ja oma lemmikalal, odaviskes, sai 500 grammise odaga kirja 28.29.
#000008
Kuulitõukes olid meie poisid samuti tublid. Joonas Vestli, Virtsu Koolis õppiv ja Lõuna-Läänemaa Jalgpalliklubis treeniv spordipoiss tõukas uue isikliku rekordi. Ta suutis 3 kg kuuli tõugata 9.42. Kevin Leemets, Eesti meistrivõistluste kaheksas ja Rukilillemängude selle ala viies poiss sai kuuenda koha, tõugates 3 kg kuuli 8.93. Kert-Kristjan Peet, Martna Koolis õppiv ja Lõuna-Läänemaa Jalgpalliklubi treeniv sportlane tõukas parimal katsel 3 kg raudmuna 7.04.
#000013
Maarja Kolõtšev võitis kettaheites pronksmedali. Lihula Gümnaasiumi õpilane, kes võistleb U14 vanuserühmas, kus kettaraskuseks 0,6 kg heitis tulemuseks 13.27.
#000014
Meeste kettaheites tegi oma elu parima võistluse Paatsalu sportlane Jüri Saatmäe. Jüri tähistas oma poolesajandivanuseks saamist uue isikliku rekordiga – kahekilose kettaga heidetud 30.46 andis viienda koha.
#000015